**SILAKAN KÄYTTÖ SUOMEN PERUSVÄESTÖSSÄ** (28.8.2013)

**Tarkoitus/tavoitteet:** Tutkimuksen tavoitteena on selvittää, minkä verran suomalaiset syövät silakkaa ja miten silakan syönti jakautuu väestössä esim. sukupuolen, iän ja asuinpaikan mukaan. Lisäksi halutaan nähdä, miten silakan syönti on muuttunut 11 vuoden seurannan aikana. Silakan syöntimäärää aiotaan käyttää muuttujana silakan syönnin hyöty-riskianalyysissa.

**Aineistot:** Terveys 2000 ja Terveys 2011 -tutkimusten ravinnonkäyttökyselyaineisto, josta tarvitaan ainoastaan silakan käyttö eli Silakkaruoat-rivi sekä summamuuttuja, johon on laskettu yhteen silakka Silakkaruoat-riviltä ja muilta riveiltä, joiden resepteissä on silakkaa. Lisäksi tarvitaan taustamuuttujat Terveys 2000 ja Terveys 2011 -tutkimuksista.

**Tekijät:** Terveyden ja hyvinvoinnin laitoksen Ympäristöterveyden osasto (YMTO): Anu Turunen, Jouni Tuomisto, Sari Ung-Lanki, Marjo Niittynen; Elintarviketurvallisuusvirasto Evira: Anja Hallikainen

**Aikataulu:** Tilastolliset analyysit syksyn 2013 aikana ja raportti Maa- ja metsätalousministeriölle vuodenvaihteessa 2013–2014.

**Julkaisumuoto/-muodot:** Suomenkielinen raportti ja englanninkielinen tieteellinen artikkeli. Originaalidatasta johdetut silakansyönnin todennäköisyysjakaumat julkaistaan avoimena datana.

**Kieli:** Suomi, englanti

**Voimavarat:** Ulkopuolisella rahoituksella sekä osin virkatyönä

**Yhteistyö:** Tutkimus toteutetaan Tekijät -kohdassa mainittujen tahojen ja Terveys 2000 ja 2011 -tutkimuksen ruoankäyttö ja ravinnonsaanti -ryhmän (Satu Männistö) sekä tarpeen mukaan muiden Terveys 2000 ja 2011 -työryhmien yhteistyönä.